यसले टोकेको तीन (३) देखि तीस (३०) दिन भित्रमा एक प्रकारको रातो गोलो घेरा भएको आकृति छालामा देखिने गर्दछ। जसको बीच भागमा भने खाली हुन्छ जसलाई 'एरिथेमा माइग्रेन' नामले चिनिन्छ। यो लगभग असी (८०) प्रतिशत संक्रमितहरुमा देखिने गर्दछ। यो लाइम डिजिज पहिचान गर्ने सबै भन्दा बलियो आधार हो। यो बाहेक ज्वरो, जिरिङ्ग हुने, टाउको दुख्ने, आलस्य हुने, जोर्नी दुख्ने, लिम्फ ग्रन्थी सुन्निने आदि यसका लक्षणहरु हुन्।
